ബാബ്‌രി മസ്‌ജിദ് തകർക്കപ്പെട്ടതിന്റെ പിറ്റേ വർഷം തമിഴ്‌നാട്ടിലെ കോയമ്പത്തൂരിൽ വെച്ച് സയ്യിദ് അഹമ്മദ് ബാഷ, ജവാഹിറുള്ള എന്നിവർ ചേർന്നാണ് അൽ ഉമ്മ സ്ഥാപിച്ചത്. പിന്നീട് ജവാഹിറുള്ള സംഘടനയിൽ നിന്ന് പിണങ്ങിപ്പിരിയുകയും തമിഴ്‌നാട് മുസ്ലീം മുന്നേറ്റ കഴകം എന്ന പേരിൽ പ്രത്യേക സംഘടന രൂപീകരിക്കുകയും ചെയ്തു. ചെന്നൈയിലെ ആർ.എസ്.എസ് ആസ്ഥാനത്തിനു നേരെ 1993ൽ നടന്ന 11 പേരുടെ മരണത്തിനിടയാക്കിയ ബോംബാക്രമണത്തെ തുടർന്നാ‍ണ് ഈ ഭീകരസംഘടന മാദ്ധ്യമശ്രദ്ധ നേടുന്നത്. ബാഷയും സംഘവും ടാഡാ നിയമം അനുസരിച്ച് അറസ്റ്റ് ചെയ്യപ്പെട്ടെങ്കിലും 1997ൽ ജയിൽ മോചിതരായി. 1998ൽ ഭാരതീയ ജനതാ പാർട്ടി നേതാവ് എൽ.കെ. അദ്വാനിയെ കൊലപ്പെടുത്താൻ അൽ ഉമ്മ പദ്ധതി തയാറാക്കി. കോയമ്പത്തൂരിൽ തെരഞ്ഞെടുപ്പ് പ്രചാരണത്തിനിടയിൽ അദ്വാനിയെ കൊലപ്പെടുത്താനാ‍യിരുന്നു പദ്ധതി. വിമാനം താമസിച്ചതു മൂലം അദ്വാനി രക്ഷപ്പെട്ടെങ്കിലും 18 സ്ഥലങ്ങളിലായി നടന്ന സ്ഫോടന പരമ്പരയിൽ 58ഓളം പേർക്ക് ജീവഹാനി സംഭവിച്ചു. In 2013, 2013ലെ ബാംഗ്ലൂർ സ്ഫോടനത്തിലും അൽ ഉമ്മയ്ക്ക് പങ്കുണ്ടായിരുന്നതായി തെളിഞ്ഞിട്ടുണ്ട്.